उस्ताद शायर गालिब बहुत पहले फरमा गए हैं - मौत का एक दिन मुअय्यन है नींद क्यों रात भर नहीं आती। शेक्सपियर से ले कर ‘आनंद’ फिल्म के नायक राजेश खन्ना कह चुके हैं, ‘बाबू मोशाय, यह संसार एक स्टेज है। और हम सब इस स्टेज पर कठपुतलियां। विश्व रूपी इस स्टेज पर सब को अपना किरदार बहुत थोड़ी देर निभाने की इजाजत है। उसके बाद इस स्टेज पर किसी दूसरे कलाकार की एंट्री होनी है।’ इतना शाश्वत ज्ञान स्थापित होने के बाद भी यह बात हम में से अधिकतर लोगों को समझ नहीं आती। लेकिन इसी समाज में कुछ लोग अपवादस्वरूप भी हैं, जिन्होंने मृत्यु की अवधारणा को अपने तरीके से परिभाषित किया है।